Gérard Berry

Gérard BERRY, kiu naskiĝis la 25-an de decembro 1948, estas instruisto pri informadiko en la Kolegio de Francio. Pro la multaj aplikoj de siaj laboroj en la industrio, li akiris multfoje distingojn, el kiuj la oran medalon de CNRS li ricevis en 2014.Biografio en la retejo de CNRS

 Biografio 
Eksa studanto de Franca Politeknika Lernejo kaj ĝenerala inĝeniero de la Nacia Altlernejo de Minoj de Parizo, Gérard Berry estis scienca esploristo en tiu lasta lernejo kaj samtempe en la instituto INRIA de 1970 ĝis 2000. Scienca direktoro de la firmao Esterel Technologies inter 2001 kaj 2009, li reprenis poste la oficon de direktoro de scienca esplorado en INRIA de 2009 ĝis 2012. Post kiam li prezentis du altlernejan kursojn en 2007-2008 pri "Kial kaj kiel la mondo iĝas cifereca" kaj en 2009-2010 pri "Pensi, modeli kaj mastri la kalkulan informadikon", li instruas ekde 2012 la unuan kurson pri informadiko en la Kolegio de Francio pri "Algoritmoj, maŝinoj kaj lingvoj".Biografio en la retejo de la Kolegio de Francio

 Verkoj 
 Gérard Berry, L'Hyperpuissance de l'informatique : Algorithmes, données, machines, réseaux, Odile Jacob, 2017, 506 p. (ISBN 978-2738139535)
 Gérard Berry, La numérisation du monde, De Vive Voix, 2010
 Gérard Berry, Penser, modéliser et maîtriser le calcul informatique, Fayard, coll. « Collège de France », 2008, 60 p. (ISBN 978-2213654218)
 Gérard Berry, Pourquoi et comment le monde devient numérique, Fayard, coll. « Collège de France », 2008, 80 p. (ISBN 978-2213635910)
 Gérard Berry, La pensée informatique, CNRS Éditions, coll. « Les grandes voix de la recherche », 2019, 80 p. (ISBN 978-2271126245)

 Distingoj 
 Bronza medalo de CNRS (1979)
 Premio Michel-Monpetit (1990)
 Kavaliro de la Palmordeno 1994)
 Kavaliro de la franca nacia Ordeno de Merito (2008)
 Kavaliro de la Honora Legio (2012)
 Ora medalo de CNRS (2014)

 Referencoj 

Kategorio:Nacia centro pri scienca esplorado
Kategorio:Francaj komputikistoj‎
Kategorio:Kavaliroj de la Honora Legio
Kategorio:Membroj de la franca Akademio de Sciencoj
Kategorio:Kavaliroj de la franca Palmordeno
Kategorio:Kavaliroj de la franca nacia Ordeno de Merito